Φιλ Τζαγκιέλκα

Ο  Φίλιπ Νίκοντεμ "Φιλ" Τζαγκιέλκα (Philip Nikodem "Phil" Jagielka) είναι ένας Άγγλος ποδοσφαιριστής που αγωνίζεται ως κεντρικός αμυντικός για την Σέφιλντ Γιουνάιτεντ. Είναι διεθνής με την Εθνική ομάδα της Αγγλίας.

Βιογραφικό 
Ο Τζαγκιέλκα γεννήθηκε στις 17 Αυγούστου του 1982 στο Σέιλ του Μάντσεστερ, και ξεκίνησε την καριέρα του το 2000 από την Σέφιλντ Γιουνάιτεντ. Με τη φανέλα της Σέφιλντ Γιουνάιτεντ, πραγματοποίησε εξαιρετικές εμφανίσεις, με αποτέλεσμα να προκαλέσει το ενδιαφέρον ομάδων. Τελικά, μετά τον υποβιβασμό της ομάδας από την Πρέμιερ Λιγκ, τον απέκτησε η Έβερτον, καταβάλλοντας 4 εκατομμύρια λίρες στην Σέφιλντ Γιουνάιτεντ τον Ιούλιο του 2007. Ο Τζαγκιέλκα έκανε το ντεμπούτο του με την φανέλα της Έβερτον σε φιλικό παιχνίδι εναντίον της Βέρντερ Βρέμης. Γρήγορα, καθιερώθηκε στην Έβερτον ως μια από τις βασικές επιλογές του Ντέιβιντ Μόγιες. Το 2013-14, μετά την απόσυρση του Φιλ Νέβιλ, έγινε ο αρχηγός της Έβερτον. Τον Ιούλιο του 2019, επέστρεψε στην Σέφιλντ Γιουνάιτεντ.

Εθνική Αγγλίας 
Ο Τζαγκιέλκα έχει αγωνιστεί στην Εθνική Αγγλίας κάτω των 21 ετών. Πραγματοποίησε το ντεμπούτο του με την Εθνική Αγγλίας το 2008. Ήταν στην ομάδα της Εθνικής Αγγλίας που συμμετείχε στο Ευρωπαϊκό Πρωτάθλημα Ποδοσφαίρου 2012, όμως δεν συμμετείχε σε κανένα αγώνα. Με την Εθνική Αγγλίας ήταν και στο Παγκόσμιο Κύπελλο Ποδοσφαίρου 2014, όπου και αγωνίστηκε στα δύο από τα τρία παιχνίδια που έπαιξε η Αγγλία.

Πηγές 
 Το προφίλ του στην σελίδα της Έβερτον
 Το προφίλ του στο Soccerbase

Άγγλοι ποδοσφαιριστές
Αμυντικοί ποδοσφαιριστές
Ποδοσφαιριστές Έβερτον
Ποδοσφαιριστές Σέφιλντ Γιουνάιτεντ
Ποδοσφαιριστές Εθνικής Αγγλίας Κ21
Ποδοσφαιριστές Ευρωπαϊκού Πρωταθλήματος 2012
Ποδοσφαιριστές Εθνικής Αγγλίας
Ποδοσφαιριστές Παγκοσμίου Κυπέλλου 2014